# kaout c'hoant da ober
## Brezhoneg
### Etimologiezh

    Savet gant kaout c'hoant, da hag ober.

### Troienn verb

kaout c'hoant da ober (tra pe dra)
* da ober
** C’hoant am eus da ober un tamm lez dezhi, — (Fañch an Uhel, Kontadennoù ar Bobl/1, Al Liamm, 1984, p. 148.)
** — [...]. Ne lavarign ket d'eoc'houi zoken ar pez am beuz c'hoant da ober. [...]. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 86.)
** Ne ouzoc'h ket petra am boa c'hoant da ober en eur vont ken tost-ze d'ar sitoyaned ? — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 88.)
** Ho c'hounta em boa c'hoant da ober evit gouzout ped oant. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 88.)
** Daoust ha c'hoant en deuz da zont var he giz d'ar gear araok peur-achui he drubarderez ? — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 168.)
** Petra livirit ? N'ouzon ket petra hoc'h eus c'hoant da ober. — (Yann-Vari Perrot, E-tal ar poull, C'HOARIVA BREZHONEK, Pemp pezh-c'hoari berr, Skridoù Breizh, 1944, p. 48.)
** Me n'azezin ket : c'hoant am eus d'ober kof-gar. — (Jules Gros, Le trésor du breton parlé Deuxième Partie, 1970, p. 276.)
** Kaer am boa kaout c’hoant d’ober ur skolaer gant ma mab n’em eus ket gallet ober, — (Jules Gros, Le trésor du breton parlé Première Partie, 1966, p. 187.)
* gant verboù all:
** Neuze, a-benn eur pennad, deut da veza skuiz er gear, me am beus bet c’hoant da anaout ar bed hag oun deut ama, arc’hant a-walc’h ganen evit beva eur pennad. — (G. MILIN, Gwechall-goz e oa..., Kemper, 1924, p. 6.)
** Me am eus c'hoant da vale bro . — (Jules Gros, Le trésor du breton parlé Deuxième Partie, 1970, p. 130.)
** Pa en devije c’hoant da vezañ tennet er-maez, — (Fañch an Uhel, Kontadennoù ar Bobl/1, Al Liamm, 1984, p. 17.)
** Me am eus c'hoant da deskiñ alamaneg. — (Loeiz ar C'hlerg, Ma beaj Londrez, Sant-Brieg, 1910, p. 66.)
** C'hoant am eus da deskiñ iwerzhoneg. — (Loeiz ar C'hlerg, Ma beaj Londrez, Sant-Brieg, 1910, p. 67.)
** [...], ha n'em boa ket a c'hoant da zigalounekaat. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 87.)
** ... dre m'he devoa bremaik muioc'h a c'hoant da zimeziñ gant yannig eget da vont d'an dour d'en em veuziñ — (Troude ha Milin, Labous ar Wirionez ha Marvailhoù all, Skridoù Breizh, 1950, p. 67.)
** N’em boa ket a c’hoant da ziruskañ e groc’hen, — (Jules Gros, Le trésor du breton parlé Première Partie, 1966, p. 73.)
** C’hoant o deus d’en em dennañ a-gostez. — (Lan Inizan, Emgann Kergidu 1, Brest, 1877, eil emb. Al Liamm 1977, p. 198.)
** Pêr en doa c'hoant da furchañ betek ar foñs, abalamour da gaout ur gouign a bep seurt ; mez Kolaig a viras outañ, hag a lavaras dezhañ kemeret diwar-c'horre ma karje, rak ned ae ket, evit un dousenn hepken, da zirenkañ e banerad kouignoù eus an nec'h d'an traoñ. — (Lan Inizan, Toull al Lakez, Brest-Kemper, 1878, Kemper, 1930, p. 13.)
** ... a mar o heus, otro, hoand da gleued ar bris ... (ha mar hoc'h eus c'hoant, aotrou, da glevout ar briz), — (Louis Eunius, p. 613.)
** C'hoant am befe a-wechoù da grediñ. — (?, p. ?.)
** C’hoant am eus da labourat un tamm douar ha da hadañ. — (Lan Inizan, Emgann Kergidu 1, Brest, 1877, eil emb. Al Liamm 1977, p. 44.)
** Hag en doa c’hoant d’her lakaat da vezañ lazhet. — (Lan Inizan, Emgann Kergidu 1, Brest, 1877, eil emb. Al Liamm 1977, p. 197.)
** Ret eo krediñ en doa bet c'hoant ar soudard da lammat dreist ar ganol ... — (Lan Inizan, Emgann Kergidu 1, Brest, 1877, eil emb. Al Liamm 1977, p. 224.)
** C'hoant 'peus da lavaret - penôs, arôk lakat anezan war baper, eo red gouzout pesenrt ment en deus? An Hini goz o vont da denna he foltred, 4
** kaout c’hoant da dennañ panez eus gouzoug ur c’hi : kaout c'hoant d’ober un dra dibosubl
** — [...] C'hoant ho poa da dennan warnoc'h sellou ho konsorted ha da voutan anê war ar jendarmed ? — (Erwan ar Moal, Pipi Gonto, Kemper, 1925, p. 168.)
* kaout c'hoant a-walc'h, c'hoant bras, c'hoant kaer, …
** kaout c'hoant a-walc'h da ober udb
** kaout c'hoant bras da ober udb
** kaout c'hoant kaer da ober udb

#### Krennlavarioù

* Pa vez c'hoant d'ober berzh Gwelloc'h ijin eget nerzh.
* Ret eo gortoz ar c'haol da boac'hat (= da boazhat) Pa vez c'hoant d'ober soubenn vat.

#### Gerioù kar dre o ster

* bezañ c'hoant
* kaout c'hoant da vont